CELEX: 62015CN0255
Language: et
Date: 2015-05-29 00:00:00
Title: Kohtuasi C-255/15: Eelotsusetaotlus, mille on esitanud Amtsgericht Düsseldorf (Saksamaa) 29. mail 2015 – Steef Mennens versus Emirates Direktion für Deutschland

7.9.2015   
            
            
               ET
            
            
               Euroopa Liidu Teataja
            
            
               C 294/21
            
         Eelotsusetaotlus, mille on esitanud Amtsgericht Düsseldorf (Saksamaa) 29. mail 2015 – Steef Mennens versus Emirates Direktion für Deutschland
   (Kohtuasi C-255/15)
   (2015/C 294/26)
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Düsseldorf
   
      Põhikohtuasja pooled
   
   
      Hageja: Steef Mennens
   
      Kostja: Emirates Direktion für Deutschland
   
      Eelotsuse küsimused
   
   
               I.
            
            
               Kas määruse (EÜ) nr 261/2004 (1) artikli 10 lõiget 2 koosmõjus artikli 2 punktiga f tuleb tõlgendada nii, et „pilet” on dokument, mis annab reisijale reisimisõiguse (ka) sellel lennul, millel ta paigutati madalamasse klassi, olenemata sellest, kas kõnealusele dokumendile on kantud veel muid lende, nagu jätkulennud või tagasilennud?
            
         
               II.
            
            
               
                           a.
                        
                        
                           Kui esimesele küsimusele vastatakse jaatavalt:
                           Kas määruse (EÜ) nr 261/2004 artikli 10 lõiget 2 koosmõjus artikli 2 punktiga f tuleb tõlgendada nii, et „piletihind” on summa, mille reisija maksis kõikide piletile kantud lendude eest, olgugi et madalamasse klassi paigutati ta vaid ühel nendest lendudest?
                        
                     
                           b.
                        
                        
                           Kui esimesele küsimusele vastatakse eitavalt:
                           Kas selleks, et teha kindlaks summat, mille alusel arvutatakse tagasimakse vastavalt määruse (EÜ) nr 261/2004 artikli 10 lõikele 2, tuleb lähtuda teatavaks tehtud hinnast, mida nõuab lennuettevõtja broneeritud klassis toimuva veo eest teekonnal, millega on seotud madalamasse klassi paigutamine (downgrade), või tuleb välja arvutada madalamasse klassi paigutamisega (downgrade) seotud teekonna pikkuse ja lennu koguteekonna pikkuse suhtarv ja korrutada see lennu koguhinnaga?
                        
                     
         
               III.
            
            
               Kas määruse (EÜ) nr 261/2004 artikli 10 lõiget 2 tuleb lisaks tõlgendada nii, et „piletihind” on vaid lennu enda hind ilma maksude ja tasudeta?
            
         
      (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1; ELT eriväljaanne 07/08, lk 10).